6. schôdza NR SR - 4.deň - B. popoludní
Dátum: 2023-12-12
Poslanec: Matovič, Igor (SLOVENSKO)
Druh vystúpenia: Vystúpenie v rozprave

121. Ďakujem pekne. Kolegovia, kolegyne, ešte Mariánovi Viskupičovi, keď tak rýchlo utekal, lebo on sa zvyčajne bojí argumentov, tak chcem mu tam do zákulisia odkázať, že naozaj je veľmi trápne zo strany SaS, aby opakovane sa tu vyhovárali, že oni vlastne nemajú nič spoločné s rozpočtom na rok 2022. Čisto na základe ich vydieračiek a pri rokovaní s Eduardom Hegerom tie finálne rokovania prebiehali. Keď teda dostatočne povydierali sprava-zľava, tak potom sa dohodli teda, že rozpočet, za rozpočet hlasovať budú. Lebo bez ich hlasov tento rozpočet by neprešiel. Takže môžme si povedať, že keďže vlastne boli v opozícii, technicky, a bez ich hlasov by rozpočet neprešiel, tak nikto nemá väčší biľag alebo maslo na hlave, keď chceme hľadať čokoľvek na tomto rozpočte ako práve strana SaS, lebo bez ich hlasov by ten zbytok koalície, ktorý vládol pred vznikom úradníckej vlády, rozpočet na tento rok nepresadil. Takže verím, že Marián Viskupič už nebude mať tú odvahu tieto klamstvá tu posúvať ďalej. Takže máme pred sebou balíček lex dekonsolidácia. Oni síce tomu hovoria konsolidácia, ale skutočne je to presný opak. A mali by sme, ja som vždy zástancom toho, že by sme sa nemali báť pomenovávať veci pravým menom. Je to zákon ako okradnúť ľudí na to, aby organizovaný zločin mohol vo veľkom tých istých ľudí okrádať. Ja som si dnes tak zvizualizoval v podstate aj celkovo rozpočet, lebo tento, tento návrh konsolidácie, ako to oni nazývajú, má v podstate zabezpečiť, aby teda mohol byť prijatý zákon o štátnom rozpočte. A teda táto konsolidácia by mala zabezpečiť vlastne zníženie deficitu predsa. A keďže tu mafia 3,5 roka rozprávala na každej jednej tlačovke, keď som teda veľmi slušne nazval tie ziapoty, kriky a hlúposti, čo rozprávali, rozprávaním teda, tak keď hovorili o tom, že my tu vyhadzujeme miliardy. To v živote takéto niečo nebolo. Ak by oni vládli, tak by boli nulové deficity a podobné drísty. Tak som si to spočítal a zvizualizoval. Ja by som vám to veľmi rád ukázal, ale keďže máme tu také hlúpe pravidlá, že sa nemôžu ukazovať veci, ktoré si vytlačíte vedľa v kancelárii, tak som pred chvíľkou rozmýšľal, či si nedonesiem vlastne tlačiareň sem a budem si to tlačiť tu a potom vám to budem môcť ukazovať. Však niečo budeme musieť vymyslieť alebo teraz to budem kresliť farbičkami. Čo z toho ale vyplýva, že tie klamstvá, ktoré tu v spojitosti s týmto návrhom zákona podsúvajú verejnosti mafiáni, ktorí sú teda momentálne pri moci a chcel by som im pripomenúť, že nebojte sa, maximálne ďalšie štyri roky a potom vám opäť pôjdu slobodný vyšetrovatelia po krku, aby ste teda si nemysleli, že to máte vyárendované na veky. A aj tie veci, ktoré teraz páchate na Trestnom zákone, na spravodlivosti, nebojte sa, vrátime to späť tak, že potom dvakrát väčšie tresty za tie zločiny, čo ste páchali, dostanete. Takže to, čo tu hovoríte o konsolidácii, a teda ako chcete znížiť rozvrat verejných financií, tak vám ho pomenujem. My sme počas prvých troch rokov, keď boli mimoriadne ťažké krízy, mali priemerný deficit 4,13 mld. eur, 4,13 mld. eur. Vy ste hovorili, že to je neuveriteľné, tie 4,13 mld., čo to je? Jaký strašný deficit. A ako vy by ste to vedeli robiť lepšie a sľubovali ste ľuďom, že keď budete vládnuť, ako to budete lobiť, robiť lepšie. Takže z našich 4,13, vy ste si dnes schválili na výjazdovom zasadnutí v Trenčíne, ste si schválili, že nebudete mať 4,13 každý rok sekeru alebo deficit, ale 8,14. Čiže plus 4 mld. eure. Inak povedané o 97 % horší deficit v absolútnom vyjadrení alebo teda v miliardách eur, aby to ľudia vedeli si najjednoduchšie porovnať. Takže to, čo ste hovorili, že znížite naše 4 mld. ročne a sľubovali ste nulové deficity, tak vlastne namiesto toho 4 mld. pridáte a budete mať v priemere osemmiliardové deficity, tak takí ste to vy krásni klamári. A k tomu ešte, aby ste dosiahli ten osemmiliardový deficit, vy hovoríte, že potrebujete, aby sa prijal tento návrh zákona. Áno, je to pravda, technicky, tak ako ste si ten zákon napísali, aj teda o štátnom rozpočte predbežne na vláde schválili, tak je to pravda. Ale čo z toho vyplýva? Iba jedno jediné. Vytvárate si extrémny priestor na to, aby ste mohli pokračovať v tom, čo dokážete najlepšie a to je okrádať obyčajných ľudí. Tých, ktorí platia dane, poplatky, pokuty do štátneho rozpočtu, tak tých potrebujete zodrať z kože. A ešte bez hanby, nie, aby ste boli pokojní s tým, čo máte, vy ešte navyše predložíte tento návrh zákona na 1,5 mld. ďalšej, ktorej chcete zobrať takýmto spôsobom ľuďom. A teraz si porovnajme to, čo sme, ako sme to robili my a ako to idete robiť vy. Vy ste si urobili tento plán do doby bez akýchkoľvek kríz. Krízy sa pominuli, eu... tejto Ukrajine hovoríte, nič nedáte, tým pádom financovať nič nemusíte. Covid je za nami, inflácia drastická či energií, alebo potravín je za nami. Jednoducho krásne tri roky hojna a vy napriek tomu si naplánujete dvakrát väčší deficit, ako sme mali my, a popri tom ešte idete ľuďom seknúť po krížoch. A fakt potom už, potom návrhy typu, že nedáte učiteľom, nepridáte štátnym zamestnancom, lebo potrebujete na nich ušetriť, mi pripadá naozaj smiešne a sám sa pýtam, dokedy vám to tí ľudia budú veriť. Ale možno to súvisí presne s tým, že nedáte tým učiteľom. Jednoducho nedáte tie peniaze učiteľom, ktoré by si zaslúžili, lebo váš najväčší nepriateľ je rozumný človek. Človek, ktorý vie počítať, ktorý vie čítať a hlavne chápe tomu písanému alebo počutému textu. Taký človek jednoducho vie, že keď si pozre na vaše predvolebné sľuby, pozre si na vaše povolebné skutky, tak si povie, že v živote viac. Teraz by tam boli na tých námestiach aj vaši voliči, ak by teda alebo tá časť, ktorá by rozmýšľať vedela a vedela by prečítať a zistiť si, že teda vlastne ste ich bohapusto oklamali. Zrazu už vôbec neplatí to, čo tu Pellegrini sľuboval pred voľbami, ako im vy zabezpečíte nižšie ceny potravín. Celé Slovensko s tým oblepil. Postrehol niekto z vás, že by niekto niečo vypustil z úst z celej tej vládnej slávnej koalície organizovaného zločinu, nejaké riešenie o nižších cenách potravín? Pred voľbami každý jeden deň. Postrehol niekto z vás nejaké riešenie o nižších cenách energií, ktoré ste ľuďom pred voľbami na bilbordoch sľúbili? Ja som nepostrehol ani, ani jeden jediný výraz, slovo, vetu, vystúpenie, tlačovku, že by ste také niečo chceli splniť. Postrehol niekto z vás, že by ste chceli splniť ten sľub, ktorý ste dali ľuďom pred voľbami? Že keď vás budú dôchodci voliť, siroty vdovy, vdovci, invalidi, starobní dôchodci, že im vyplatíte 640 eur každému? Akosi zrazu je ticho. O 200 mil. eur ste bez problémov okradli dôchodcov. Postrehol niekto z vás, že by sa ospravedlnil ľuďom, že už vaše slová neplatia? Alebo vašich predsedov? Kde Fico povedal, že nebudete rušiť Úrad špeciálnej prokuratúry a kde povedal Pellegrini, že len po dôkladnej hĺbkovej, neviem jakej, hĺbavej analýze a diskusii odborníkov pristúpite k nejakým zmenám v, v prokuratúre? Zrazu z vašich sľubov absolútne nič neplatí. A aj tu, ako som na začiatok povedal, váš teda sľub, čo sa týka verejných financií, kde ste sľubovali, že budete hospodáriť omnoho lepšie ako ten zlý Matovič. A zrazu Matovič bol schopný hospodáriť so štyrmi miliardami eur, deficity v priemere roky 2020, ´21, ´22 a Fico sa naplánuje 8 mld. O štyri miliardy navyše idete za... zadlžovať naše deti a vnúčatá, ale najdôležitejšie čo je pri tom, vy to idete robiť v časoch hojna bez akýchkoľvek kríz. My sme dokopy za tie tri roky, ktoré porovnávam, tie tri roky 2020 až 2022 a s rokmi 2024 až 2026, áno, urobili deficit 12 mld. eur., ale zároveň sme financovali všetky ťažké krízy. Tri miliardy sme dali na záchranu pracovných miest, tzv. kurzarbeit. Dokopy sme ľuďom pomohli počas tých kríz so 17,9 mld. eur. Čiže ak by sme tu, inak povedané, nemali krízy, my by sme mali deficity nula. Nula percent, nula miliárd. Urobili sme deficit 12 mld. s krízami, všetkými najťažšími krízami. A vy bez hanby si napíšete, že 24. Dvakrát vyšší deficit a zároveň žiadne krízy a zároveň ľuďom seknúť po krížoch a zdaniť ich, kde sa len dá. A to ani nehovorím teda o tých cenách energií, kde strašne ste kvičali, že teda čo si to dovoľujeme my takto nepomáhať domácnostiam s cenami energií, hoci pravda bola taká, že sme zastropovali ceny elektriny, čiže domácnosti platili presne to isté, čo platili pred rokom alebo pred dvomi rokmi a pri plyne sme išli o, myslím, v priemere 15 % to isté pri teple, ale dali sme 3,5 mld. eur na pomoc domácnostiam a firmám s energiami. A vy vo vašom rozpočte plánujete len 800 mil. Kde je tých 2,7 mld. eur, sa ja pýtam. Kde? Na ktorý účet si plánujete vytunelovať tieto spoločné peniaze, ktoré my sme používali na to, aby sme pomáhali domácnostiam a firmám s cenami energií? Čiže ešte raz stručne, jasne. My všetky krízy, ťažké krízy, za tri roky sme išli do deficitu 12 mld. A vy na nasledujúce tri roky, aby sme porovnávali porovnateľné, idete do deficitu 24 mld., dvakrát väčšieho a idete pomáhať štyrikrát menej domácnostiam napríklad pri cene energií. A zároveň nebudete musieť financovať všetky tie ostatné náklady, ktoré my sme v spojitosti s krízami mali. No a teda pozrime sa na to konkrétne, z čoho sa vám skladá ten váš slávny konsolidačný balíček. Kto na to doplatí? A je to veľmi jednoduché. Tristodeväťdesiatdeväť môžme zaokrúhliť, 400 mil. eur okradnete zamestnancov a živnostníkov. A to všetkých. Lebo všetci od prvého eura príjmu platia zdravotné odvody. Tieto odvody a túto sadzbu zvyšujete o 1 %, to znamená, na tento váš špás za 400 mil. eur sa zložia všetci zamestnanci a všetci živnostníci. Ďalších 365 mil. eur ukradnete opäť všetkým zamestnancom a živnostníkov, ale teda len tým, ktorí si sporia v II. pilieri. No, ďakujem pekne, 1,8 mil. ľudí. Jedna celá osem milióna ľudí, beriete peniaze, ktoré si odkladali de facto do vlastnej peňaženky v II. pilieri a idete ich posunúť do Sociálnej poisťovne. Tým, že sa posunú do Sociálnej poisťovne transfer zo štátneho rozpočtu bude menší, to znamená, že dostávate takýmto spôsobom peniaze z osobných peňaženiek sporiteľov v II. pilieri do svojej kasičky v štátnom rozpočte, aby bolo z čoho kradnúť. Ďalšia položka približne 200 mil. eur, čo idete okradnúť štátnych zamestnancov, ktorým teda hovoríte, že nebudete valorizovať platy. Opäť gratulujem. Štyristoosemdesiattisíc štátnych zamestnancov, ktorým my sme dvakrát vlastne aj od 1. septembra minulého roku, aj od 1. septembra tohto roku zvyšovali platy. V niektorých prípadoch historicky. Myslím si, že v prípade, mám to tu aj poznačené, v prípade učiteľov to bolo skoro 27 %. V prípade zdravotníkov a štátnych zamestnancov 21 %. V priebehu, myslím, že štrnástich mesiacov zvýšené platy, Vy hovoríte, že týmto ľuďom teraz nedáte absolútne nič. Ďalej, samozrejme, negatívne externality - cigarety, alkohol alebo teda spotrebná daň, ale áno. Tí ľudia fajčia, priznajme si a tí ľudia aj, priznajme si, pijú. Takže 124 mil. nezaplatí ten majiteľ obchodu, ale zaplatí to konkrétny zákazník, ktorí si cigarety alebo akýkoľvek alkohol kúpi. Stodvadsaťštyri miliónov, neviem, koľko je alk... ľudí, ktorí pijú alkohol a tých čo fajčia. Povedzme si, nech ich je dokopy 2 milióny ľudí. Čiže keď si vydelíme 124 miliónov deleno 2 milióny, o 60 eur okradnete vlastne týchto ľudí. Potom celkom zaujímavo idete okradnúť a urobiť to, čo ste niekedy zrušili, a to je zaviesť tzv. daňovú licenciu alebo teda vlastne minimálnu daň, ktorú bude musieť zaplatiť vlastne každý podnikateľ napriek tomu, že je v strate. Čiže veľmi zjednodušene, 107 miliónov eur idete ukradnúť podnikateľom, živnostníkom alebo teda majiteľom s.r.o.-čiek, pardon majiteľom s.r.o.-čiek alebo teda právnických osôb, ktorí sú v strate, neplatia žiadnu daň, týmto idete vlastne ukradnúť 107 miliónov eur. Neviem, aký to je počet ľudí, ale trúfnem si odhadnúť, že to môže byť 100-tisíc ľudí, takže v priemere týmto ľuďom zoberiete tisícku ročne. Všetkým zamestnancom idete ukradnúť jeden deň voľna. Áno, ukradnete ho im len v piatich rokoch zo siedmich, keďže dvakrát v roku ten deň voľna pripadne na sobotu a nedeľu. Ale áno, aj takéto zlodejstvo, päť sedmín, keď im vlastne v skutočnosti ukradnete, je to zlodejina, je to, beriete im z ich voľného času. To, že vy si naplánujete v štátnom rozpočte, že na základe toho získate 59 miliónov eur, to je síce pekné, ale tým ľuďom ste zobrali niečo, čo ste pred voľbami sľúbili, že im brať nebudete. Lebo či to bol Peter Pellegrini, Andrej Danko alebo Robert Fico, mali ste jeden základný sľub. Ľuďom nebudete brať to, čo majú. A čo to je, keď ľuďom beriete z vrecka peniaze, či už cez zdravotné odvody, II. pilier, že im nedáte, dobre, že im nedáte, nezvýšite plat pri valorizácii, teoreticky tam ste váš sľub neporušili. Ale aj to, že keď ľudia platia zrazu alebo majú platiť viacej za cigarety, alkohol, alebo zrazu podnikateľ mal tú tisícku, nemusel platiť daň zo straty a vy mu tú daň zavediete, tak porušujete to, čo ste ľuďom sľúbili pred voľbami. Ale zas v kontexte tých ostatných sľubov, z ktorých ste ani jeden dodnes v podstate tak, ako ste ho sľúbili, nesplnili, tak na tom nie je nič čudné. Obyčajným ľuďom, to tu dnes už zaznelo a ja som vďačný Julovi Jakabovi, že, že urobil tú stránku ficovepoplatky.sk, ste krásne zvýšili 900 rozličných poplatkov. O 50 % absolútna väčšina, niektoré o 40, tam ste sa zmilovali, niektoré o 60 %, niektoré až o 100 %. Odporúčam ľuďom, aby si tú stránku pozreli, keď si chcú pozrieť, za čo budú platiť viac, tak na stránke ficovepoplatky.sk si nájdu kompletnú informáciu. Takto ľuďom zoberiete z vrecka 37 miliónov eur v prvom roku, v tom ďalšom, myslím že to je viac ako 50 miliónov eur. Možno sa, pre vás je to maličkosť, ale teda takisto zvýšiť poplatky za skladovanie ropy, benzínu, nafty a premietnuť tieto poplatky, logicky, lebo oni sa automaticky prenášajú do finálnej ceny benzínu a nafty, pre vás tých 33 miliónov eur, čo takto ukradnete ľuďom, asi nič neznamená, ale pre tých ľudí opäť sú to peniaze. Len tieto položky, ktoré som vymenoval, sú dokopy za viac ako 1,3 miliardy eur, ale s tými drobnými ďalšími to tvorí dokopy 1,5 miliardy eur, ktoré idete ukradnúť ľuďom. A počítajme teraz spolu. Keď si dáme 1,3 miliardy deleno 5,4 milióna ľudí, všetkých od maličkého bábätka po 100-ročnú babičku, tak a vynásobíme si to štyrmi alebo keď to vydelíme, tak vám to vyjde okolo 250 eur a keď to vynásobíme na takú typický štvorčlennú rodinu, dvaja rodičia, dve deti, idete okradnúť týmto ožobračovaním alebo ako ste si to nazvali. Vy ste si to síce nazvali nejako že konsolidačným balíčkom, týmto zlodejským balíčkom, ktorým idete ožobračovať ľudí, idete okradnúť každú alebo priemernú štvorčlennú rodinu o tisíc eur. Toto určite nie je to, čo ste pred voľbami sľúbili, určite toto nie je splnenie vášho verejného sľubu, že ľuďom nebudete brať to, čo majú. Tak ako teda doslova som teraz citoval Roberta Fica. Avšak, samozrejme, v kontexte toho, čo vy páchate a dokopy čo chcete urobiť, že si najprv zabezpečíte beztrestnosť za skutky, ktoré ste spáchali. Beztrestnosť na skutky, ktoré spáchate do budúcna. A potom si nafutrujete válov, aby ste mohli kradnúť a zároveň zadlžite alebo nieže zadlžite, ale zdaníte rodiny, zdaníte podnikateľov, podnikateľov v strate, ľudí, ktorí si dovolia kúpiť cigarety, alkohol alebo ktorí si pomaly dovolia na Slovensku žiť, tak takýmto spôsobom si ten hrant naplníte a zároveň cez iné zákony zabezpečíte, že keď z neho budete kradnúť a vám na to potom statočný vyšetrovateľ príde, tak aby ste v podstate za to dostali možno tak maximálne nejaký ústny dohovor alebo nejaké písomné pokarhanie od predsedu parlamentu, že no-no-no, to sa nepatrí. Každopádne, vládne nám vláda organizovaného zločinu. Ľudia, ktorí tu za 12 rokov rozkradli 30 mld. eur a my sme naším vládnutím ukázali, že napriek mimoriadne ťažkým krízam, sme dokázali fungovať s deficitom len polovičným voči tomu, čo si plánujete vy teraz v období, v ktorom nebudú a neplánujete žiadne krízy. Jednoducho na Slovensku je peňazí dosť, len politici musia prestať kradnúť. My sme zlodejom išli po krku, vypustili sme slobodných vyšetrovateľov po zločincoch, ktorí rozkrádali spoločné a, bohužiaľ, teraz ste sa dostali k moci a chcete to zvrátiť. Ja pevne verím, že to je len dočasne.